ಸೀಮಿತ ಸಮಯ, ಸ್ಥಳಾವಕಾಶದ ಕಾರಣದಿಂದ ಗಣರಾಜ್ಯೋತ್ಸವ ಪರೇಡ್ಗೆ ಕೇವಲ 12 ರಾಜ್ಯಗಳ ಸ್ತಬ್ಧಚಿತ್ರಗಳ ಆಯ್ಕೆ: ಕೇಂದ್ರ Republic Day parade ಸ್ತಬ್ಧಚಿತ್ರ ಪ್ರದರ್ಶಿಸಲು ನಾವು 29 ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಂದ ಅರ್ಜಿಗಳನ್ನು ಸ್ವೀಕರಿಸಿದ್ದೇವೆ. ಆದರೆ ಸ್ಥಳ ಮತ್ತು ಸಮಯದ ಕಾರಣ, ನಾವು 12 ರಾಜ್ಯಗಳನ್ನು ಮಾತ್ರ ಆಯ್ಕೆ ಮಾಡಿದ್ದೇವೆ ದೆಹಲಿ: ದೆಹಲಿ ಕಂಟೋನ್ಮೆಂಟ್ ಪ್ರದೇಶದ ರಾಷ್ಟ್ರೀಯ ರಂಗಶಾಲಾ ಶಿಬಿರದಲ್ಲಿ, ಗಣರಾಜ್ಯೋತ್ಸವದ ಪರೇಡ್ನ Republic Day parade ಭಾಗವಾಗಿರುವ 21 ಸ್ತಬ್ಧಚಿತ್ರಗಳಿಗೆ tableaux ಅಂತಿಮ ಸ್ಪರ್ಶ ನೀಡಲಾಗುತ್ತಿದೆ. 12 ರಾಜ್ಯಗಳು ಮತ್ತು ಒಂಬತ್ತು ಸಚಿವಾಲಯಗಳು ಅಥವಾ ಸರ್ಕಾರಿ ಇಲಾಖೆಗಳ ಸ್ತಬ್ಧಚಿತ್ರಗಳು ಪರೇಡ್ನಲ್ಲಿ ಭಾಗವಹಿಸುತ್ತವೆ. ಸೀಮಿತ ಸ್ಥಳ ಮತ್ತು ಸಮಯದ ಕಾರಣದಿಂದಾಗಿ 12 ರಾಜ್ಯಗಳನ್ನು ಮಾತ್ರ ಆಯ್ಕೆ ಮಾಡಲಾಗಿದೆ ಎಂದು ಶನಿವಾರ ಶಿಬಿರದಲ್ಲಿದ್ದ ರಕ್ಷಣಾ ಸಚಿವಾಲಯದ ಪಿಆರ್ ಒ ನಂಬಿಬೌ ಮರಿನ್ಮಾಯಿNampibou Marinmai ಹೇಳಿದ್ದಾರೆ. ಹಲವು ರಾಜ್ಯಗಳು ಈ ಬಗ್ಗೆ ದನಿಯೆತ್ತಿವೆ. ವಿಷಯವೆಂದರೆ ನಮಗೆ ಸೀಮಿತ ಸ್ಥಳ, ಸೀಮಿತ ಸಮಯವಿದೆ. ಕಲೆ, ಸಂಗೀತ, ಸಂಸ್ಕೃತಿ ಮತ್ತು ಇತರ ಪರಿಣತಿಯ ತಜ್ಞರ ಸಮಿತಿ ಇದೆ. ಸಮಿತಿಯು ಈ ವಿಷಯಗಳನ್ನು ಪರಿಶೀಲಿಸಿದೆ. ಸ್ತಬ್ಧಚಿತ್ರ ಪ್ರದರ್ಶಿಸಲು ನಾವು 29 ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಂದ ಅರ್ಜಿಗಳನ್ನು ಸ್ವೀಕರಿಸಿದ್ದೇವೆ. ಆದರೆ ಸ್ಥಳ ಮತ್ತು ಸಮಯದ ಕಾರಣ, ನಾವು 12 ರಾಜ್ಯಗಳನ್ನು ಮಾತ್ರ ಆಯ್ಕೆ ಮಾಡಿದ್ದೇವೆ. ಬೇರೆ ಯಾವುದೇ ಕಾರಣವಿಲ್ಲ, ಎಂದು ಮರಿನ್ಮಾಯಿ ಹೇಳಿದರು. ಪರೇಡ್ಗೆ ಆಯ್ಕೆಯಾಗದ ಹಿನ್ನೆಲೆಯಲ್ಲಿ ಪಶ್ಚಿಮ ಬಂಗಾಳ, ತಮಿಳುನಾಡು ಮತ್ತು ಕೇರಳದ ಮುಖ್ಯಮಂತ್ರಿಗಳು ಪ್ರಧಾನಿಗೆ ಪತ್ರ ಬರೆದಿದ್ದರು. 75 ವರ್ಷಗಳ ಸ್ವಾತಂತ್ರ್ಯವನ್ನು ಸ್ಮರಿಸುವ ಉದ್ದೇಶವನ್ನು ಹೊಂದಿರುವ ಆಜಾದಿ ಕಾ ಅಮೃತ್ ಮಹೋತ್ಸವ್ ಎಂಬುದು ಸ್ತಬ್ಧಚಿತ್ರದ ಪ್ರಮುಖ ವಿಷಯವಾಗಿದೆ. ಸ್ತಬ್ಧಚಿತ್ರದ ಭಾಗವಾಗಿರುವ ಪ್ರದರ್ಶಕರಲ್ಲಿ ಹಲವಾರು ವಿದ್ಯಾರ್ಥಿಗಳು ಸೇರಿದ್ದಾರೆ ಮತ್ತು ರಾಷ್ಟ್ರೀಯ ರಂಗಶಾಲಾದಲ್ಲಿ ಕ್ಯಾಂಪಿಂಗ್ ಮಾಡಿದ್ದಾರೆ. ಬೆಂಗಳೂರಿನ 20 ವರ್ಷದ ಅಂತಿಮ ವರ್ಷದ ಪದವಿ ವಿದ್ಯಾರ್ಥಿನಿ ಅದಿತಿ ಉರಾಲ್ ಅವರು ಕರ್ನಾಟಕ ರಾಜ್ಯದ ಸ್ತಬ್ಧಚಿತ್ರ ಭಾಗವಾಗಿರುವ 12 ಯಕ್ಷಗಾನ ಕಲಾವಿದರ ಗುಂಪಿನಲ್ಲಿದ್ದಾರೆ. ತಂಡವು ಸ್ಥಳದಲ್ಲಿ ಕ್ಯಾಂಪ್ ಮಾಡುತ್ತಿದೆ ಮತ್ತು ಸುಮಾರು 10 ದಿನಗಳಿಂದ ಅಲ್ಲಿ ಅಭ್ಯಾಸ ನಡೆಸುತ್ತಿದೆ. ಅವರು ಮೊದಲ ಬಾರಿಗೆ ಪರೇಡ್ನಲ್ಲಿ ಪ್ರದರ್ಶನ ನೀಡಲು ಉತ್ಸುಕರಾಗಿದ್ದಾರೆ ಎಂದು ಅವರು ಹೇಳಿದರು. ಆಕೆಯ ತಂದೆ ಯಕ್ಷಗಾನ ಕಲಾವಿದರಾಗಿದ್ದು, ಸುಮಾರು 10 ವರ್ಷಗಳಿಂದ ಅಭ್ಯಾಸ ಮತ್ತು ಪ್ರದರ್ಶನ ನೀಡುತ್ತಿದ್ದಾರೆ. ಈ ವರ್ಷ ಪರೇಡ್ನಲ್ಲಿರುವ ಇನ್ನೊಬ್ಬ ಸಾಧಕಿ ನಿಶಾ ಖರಾಯತ್, ಪಿಥೋರಗಢದಲ್ಲಿ ಸಂಗೀತ ಕಲಿಯುತ್ತಿರುವ ಕಾಲೇಜು ವಿದ್ಯಾರ್ಥಿನಿ. ಉತ್ತರಾಖಂಡದ ಛಪೇಲಿ ನೃತ್ಯವನ್ನು ಪ್ರದರ್ಶಿಸುವ 16 ನರ್ತಕಿಯರಲ್ಲಿ ಹೆಚ್ಚಾಗಿ ವಿದ್ಯಾರ್ಥಿಗಳಿದ್ದಾರೆ. ಅರುಣಾಚಲ ಪ್ರದೇಶದ ಟ್ಯಾಬ್ಲೋವು 16 ನರ್ತಕರು ತಪು ನೃತ್ಯವನ್ನು ಪ್ರದರ್ಶಿಸುತ್ತದೆ, ಅರುಣಾಚಲ ಪ್ರದೇಶದ ಪೂರ್ವ ಸಿಯಾಂಗ್ ಜಿಲ್ಲೆಯ ಡೇವಿಡ್ ದರಾಂಗ್, 33 ವರ್ಷ ವಯಸ್ಸಿನವರು ಇದನ್ನು ಯುದ್ಧ ನೃತ್ಯ ಎಂದು ಉಲ್ಲೇಖಿಸುತ್ತಾರೆ. ಮನೆಮನೆಗೆ ಹಬ್ಬ ಹರಿದಿನಗಳಲ್ಲಿ ಮಾಡುವ ನೃತ್ಯವಾಗಿರುವುದರಿಂದ ಅವರಿಗೆ ಸ್ವಲ್ಪ ತರಬೇತಿಯ ಅಗತ್ಯವಿತ್ತು ಎನ್ನುತ್ತಾರೆ ಅಂಗಡಿ ಮಾಲೀಕ ದಾರಂಗ್. ದರಾಂಗ್ ಮೊದಲ ಬಾರಿಗೆ ಗಣರಾಜ್ಯೋತ್ಸವದ ಪರೇಡ್ನಲ್ಲಿ ಭಾಗವಹಿಸುತ್ತಿದ್ದಾರೆ. ಇದು ಆಂಗ್ಲೋಅಬೋರ್ ಯುದ್ಧವನ್ನು ಆಧರಿಸಿದ ಟ್ಯಾಬ್ಲೋನ ಭಾಗವಾಗಿದೆ. ಶನಿವಾರದಂದು ಕೆಲವು ಸ್ತಬ್ಧ ಚಿತ್ರಗಳಿಗೆ ಪೇಂಟ್ ಬಳಿಯಲಾಯಿತು. ಈ ಸ್ತಬ್ಧಚಿತ್ರಗಳನ್ನು ತಿಂಗಳುಗಳಿಂದ ಕಷ್ಟಪಟ್ಟು ಜೋಡಿಸಲಾಗಿದೆ. ಉದಾಹರಣೆಗೆ, ರಾಜ್ಯದ ಸಾಂಪ್ರದಾಯಿಕ ಕರಕುಶಲ ವಸ್ತುಗಳನ್ನು ಪ್ರದರ್ಶಿಸುವ ಕರ್ನಾಟಕದ ಟ್ಯಾಬ್ಲೋವನ್ನು ತಯಾರಿಸಲು 45 ದಿನಗಳು ಮತ್ತು 140 ಕೆಲಸಗಾರರು ತೆಗೆದುಕೊಂಡರು ಮತ್ತು ಮೂರು ಟ್ರಕ್ಲೋಡ್ಗಳಲ್ಲಿ ದೆಹಲಿಗೆ ತಂದು ಇಲ್ಲಿ ಜೋಡಿಸಲಾಯಿತು. ಪರೇಡ್ನ ಭಾಗವಾಗಿರುವ ಇತರ ರಾಜ್ಯಗಳು ಮೇಘಾಲಯವಾಗಿದ್ದು, ಮಹಿಳಾ ನೇತೃತ್ವದ ಸಹಕಾರಿ ಸಂಘಗಳು ಮತ್ತು ಸ್ವಸಹಾಯ ಗುಂಪುಗಳಿಗೆ ಅವರ ಸ್ತಬ್ಧಚಿತ್ರವು ಗೌರವವನ್ನು ನೀಡುತ್ತದೆ. ಗುಜರಾತ್ನ ಸ್ತಬ್ಧಚಿತ್ರವು ರಾಜ್ಯದ ಬುಡಕಟ್ಟು ಕ್ರಾಂತಿಕಾರಿಗಳ ಮೇಲೆ ಕೇಂದ್ರೀಕರಿಸುತ್ತದೆ ಎಂದು ಮರಿನ್ಮಾಯಿ ಹೇಳಿದರು. ಆದರೆ ಹರ್ಯಾಣದ ಸ್ತಬ್ಧಚಿತ್ರ ಕ್ರೀಡೆಗೆ ರಾಜ್ಯದ ಕೊಡುಗೆಯ ಮೇಲೆ ಕೇಂದ್ರೀಕರಿಸುತ್ತದೆ. ಉತ್ತರ ಪ್ರದೇಶದ ಸ್ತಬ್ಧಚಿತ್ರ ಕಾಶಿ ವಿಶ್ವನಾಥ ಧಾಮವನ್ನು ಪ್ರದರ್ಶಿಸುತ್ತದೆ ಮತ್ತು ಗೋವಾ ಪ್ರದೇಶದ ಐತಿಹಾಸಿಕ ಮತ್ತು ನೈಸರ್ಗಿಕ ಆಕರ್ಷಣೆಗಳನ್ನು ಚಿತ್ರಿಸುತ್ತದೆ. ಮಹಾರಾಷ್ಟ್ರದ ಜೀವವೈವಿಧ್ಯವನ್ನು ರಾಜ್ಯದ ಸ್ತಬ್ಧಚಿತ್ರದಲ್ಲಿ ಪ್ರತಿನಿಧಿಸಲಾಗುವುದು. ಪಂಜಾಬ್ ಸ್ವಾತಂತ್ರ್ಯ ಹೋರಾಟಕ್ಕೆ ಪಂಜಾಬ್ನ ಕೊಡುಗೆಯನ್ನು ಪ್ರದರ್ಶಿಸಿದರೆ, ಛತ್ತೀಸ್ಗಢ ಮತ್ತು ಜಮ್ಮು ಮತ್ತು ಕಾಶ್ಮೀರವೂ ಪರೇಡ್ನ ಭಾಗವಾಗಿದೆ. ತಮ್ಮ ಸ್ತಬ್ಧಚಿತ್ರಗಳನ್ನು ಹೊಂದಿರುವ ಸಚಿವಾಲಯಗಳ ಪೈಕಿ ಸಂಸ್ಕೃತಿ ಸಚಿವಾಲಯ ಶ್ರೀ ಅರಬಿಂದೋ ಅವರ 150 ವರ್ಷಗಳ ಬಗ್ಗೆ ಸ್ತಬ್ಧಚಿತ್ರ ಪ್ರದರ್ಶಿಸುತ್ತದೆ. ಕೇಂದ್ರ ಲೋಕೋಪಯೋಗಿ ಇಲಾಖೆಯು ಸುಭಾಸ್ ಚಂದ್ರ ಬೋಸ್ ಅವರ 125 ನೇ ಜನ್ಮ ವಾರ್ಷಿಕೋತ್ಸವದ ಕುರಿತು ಒಂದು ಸ್ತಬ್ಧಚಿತ್ರವನ್ನು ಮಾಡಿದೆ. ಶಿಕ್ಷಣ ಸಚಿವಾಲಯವು ರಾಷ್ಟ್ರೀಯ ಶಿಕ್ಷಣ ನೀತಿಯ ಸ್ತಬ್ಧಚಿತ್ರವನ್ನು ಪ್ರದರ್ಶಿಸುತ್ತದೆ. ಕಾನೂನು ಮತ್ತು ನ್ಯಾಯ ಸಚಿವಾಲಯ, ನಾಗರಿಕ ವಿಮಾನಯಾನ ಸಚಿವಾಲಯ, ಜವಳಿ ಸಚಿವಾಲಯ, ಜಲಶಕ್ತಿ ಸಚಿವಾಲಯ, ಸಿಆರ್ಪಿಎಫ್ ಮತ್ತು ಅಂಚೆ ಇಲಾಖೆಗಳ ಸ್ತಬ್ಧಚಿತ್ರಗಳು ಸಹ ಪರೇಡ್ನ ಭಾಗವಾಗಲಿವೆ. ಇದನ್ನೂ ಓದಿ: ಗಣರಾಜ್ಯೋತ್ಸವದ ಪರೇಡ್ನಲ್ಲಿ ಪ್ರದರ್ಶಿಸುವ ಸ್ತಬ್ಧಚಿತ್ರಗಳ ಆಯ್ಕೆ ಹೇಗಿರುತ್ತದೆ? ಮಾನದಂಡವೇನು?